પૂ.માધવપ્રિયદાસજી સ્વામીની પ્રેરણાથી અને પુરાણી પૂ.બાલકૃષ્ણદાસજી સ્વામીની અધ્યક્ષતામાં સ્વામિનારાયણ ગુરુકુળ, મેમનગરમાં નીલકંઠવર્ણી વનવિચરણની સપ્તદિન કથાની પૂર્ણાહુતિ પ્રસંગે ઘનશ્યામ મહારાજનું ષોડશોપચાર પૂજન કરી મહા-અભિષેક કરાયો હતો. જે અંતર્ગત ઠાકોરજીને પંચગવ્ય, કેશરજળ, ગંગાજળ વગેરેથી પુરાણી ભકિતપ્રકાશદાસજી સ્વામી, પુરાણી બાલકૃષ્ણદાસજી સ્વામી પુરાણી હરિસ્વરૂપદાસજી સ્વામી વગેરે સંતોને વૈદિક વિધિ સાથે ઘનશ્યામ મહારાજને અભિષેક કર્યો હતો. આ પ્રસંગે હરિભકતો દ્વારા લાવવામાં આવેલી ૯૫૦૦ કિલોનો ભવ્ય આમ્રોત્સવની ઉજવણી કરવામાં આવી હતી. આ પ્રસંગે ભગવાન નિલકંઠવર્ણીની મહાઆરતી થઈ હતી. આ કેરીઓને જરૂરિયાતમંદોને વહેંચવામાં આવી હતી, એમ કનુ ભગતજીએ જણાવ્યું હતું. જ્યારે શહેરનાં સ્વામિનારાયણ મંદિર-કુમકુમ, મણિનગર ખાતે પણ એકાદશી નિમિત્તે ભગવાનને વિશિષ્ટ શણગાર થયા હતા અને આ પ્રસંગે દર્શનાર્થીઓ મોટી સંખ્યામાં ઊમટી પડ્યા હતા. જ્યારે સાધુ પ્રેમવત્સલદાસજી દ્વારા પણ આ દિવસે પ્રવચન અંતર્ગત એકાદશીનું માહાત્મ્ય અને શા માટે એકાદશી વ્રત કરવું જોઈએ? તેની મહત્તા સમજાવવામાં આવી હતી.